କୁନ୍ଦୁଲି ଗଣଦୁଷ୍କର୍ମ ମାମଲା କୋରାପୁଟଜିଲ୍ଲାର ପଟାଙ୍ଗୀ ବ୍ଲକ ଅନ୍ତର୍ଗତ କୁନ୍ଦୁଲିରେ ୨୦୧୭ ମସିହା ଅକ୍ଟୋବର ୧୦ ତାରିଖରେ ଘଟିଥିବା ବହୁଚର୍ଚ୍ଚିତ ଗଣଦୁଷ୍କର୍ମ ମାମଲା ଅଟେ ।
ଜନୈକା ନବମ ଶ୍ରେଣୀର ଛାତ୍ରୀ ଗଣଦୁଷ୍କର୍ମର ଶିକାର ହୋଇଥିବା ଅଭିଯୋଗ ଆଣିଥିଲେ ଯେ ପୁଲିସ ଯବାନ ପୋଷାକ ପିନ୍ଧା ୪ଜଣ ବ୍ୟକ୍ତି ତାଙ୍କୁ ଗଣଦୁଷ୍କର୍ମ କରିଥିଲେ । ପୀଡ଼ିତାଙ୍କ ଅଭିଯୋଗର ତଦନ୍ତ କରିଥିବା ପୁଲିସ ଟିମ ଏବଂ ଦୁଷ୍କର୍ମ ପୀଡ଼ିତାଙ୍କ ଚିକିତ୍ସା କରୁଥିବା ଡାକ୍ତରୀ ଟିମ ଗଣଦୁଷ୍କର୍ମର କୌଣସି ପ୍ରମାଣ ପାଇ ନଥିଲେ । କଟକ ବଡ଼ ମେଡିକାଲରେ ଦୀର୍ଘଦିନ ଧରି ଚିକିତ୍ସିତ ହୋଇ ପରେ ନିଜଘରକୁ ଫେରିଯାଇଥିଲେ । ସେ ୨୨ ଜାନୁଆରୀ ୨୦୧୮ରେ ମାନସିକ ଭାରସାମ୍ୟ ହରାଇ ଆତ୍ମହତ୍ୟା କରିଥିଲେ ।[୧] ରହସ୍ୟ ଘେରରେ ଥିବା ଏହି ଘଟଣା ରାଜ୍ୟରେ ପୋଲିସ ବ୍ୟବସ୍ଥା ଓ ଆଇନ ଶୃଙ୍ଖଳା ପରିସ୍ଥିତି ଉପରେ ପ୍ରଶ୍ନବାଚୀ ସୃଷ୍ଟିକରିଥିଲା ।
ପୀଡ଼ିତା ୨୨ ଜାନୁଆରୀ ୨୦୧୮ରେ ନିଜ ଘରେ ଆତ୍ମହତ୍ୟା ପାଇଁ ଊଦ୍ୟମ କରିଥିଲେ ।ଗୁରୁତର ଅବସ୍ଥାରେ ତାଙ୍କୁ ମେଡିକାଲ ନିଆଯାଇଥିଲା । ତେବେ ମେଡିକାଲରେ ତାଙ୍କୁ 'ଡେଡ ରିସବଡ' ହିଁ ଘୋଷଣା କରାଯାଇଥିଲା । [୧୯] ଆତ୍ମହତ୍ୟାର କାରଣ ଅସ୍ପଷ୍ଟ ଥିଲା ।
ଅକ୍ଟୋବର ୧୦ - କୁନ୍ଦୁଲି ହାଟପଦାରୁ ଫଟୋଉଠାଇ ମୂଷାଗୁଡ଼ାସ୍ଥିତ ଘରକୁ ଫେରୁଥିବାବେଳେ ଗଣବଳାତ୍କାରର ଶିକାର ହେଲେ ବୋଲି ପୀଡ଼ିତାଙ୍କ ଅଭିଯୋଗ । ଚିକିତ୍ସା ପାଇଁ ପ୍ରଥମେ କୁନ୍ଦୁଲି ଓ ପରେ କୋରାପୁଟ ମେଡିକାଲ କଲେଜରେ ଭର୍ତ୍ତିକରାଗଲା ।
‎ ଅକ୍ଟୋବର ୧୧ - ମାମଲାକୁ ଗୁରୁତ୍ତର ବିଚାର କରି ଏହାକୁ 'ରେଡ଼ ଫ୍ଲାଗ' ଅପରାଧ ଅନ୍ତର୍ଭୁକ୍ତ କରାଗଲା ।
‎ଅକ୍ଟୋବର ୧୨ - ୩୬ ଘଣ୍ଟା ପରେ ଜାତୀୟ ରାଜପଥରୁ ଜନତାଙ୍କ ଅବରୋଧ ହଟିଲା ।
‎ ଅକ୍ଟୋବର ୧୬ - ସନ୍ଦେହରେ ୪ ଜଣଙ୍କୁ ଉଠାଇନେଲା ପୁଲିସ । କଂଗ୍ରେସ ତରଫରୁ କୋରାପୁଟ ଜିଲ୍ଲା ବନ୍ଦ ।
‎ ଅକ୍ଟୋବର ୧୮ - ଅନ୍ୟତମ ଅଭିଯୁକ୍ତକୁ 'ଲାଇ ଡ଼ିଟେକ୍ସନ ଟେଷ୍ଟ' ପାଇଁ ନିଆଗଲା ।
‎ ଅକ୍ଟୋବର ୨୭ - ମେଡିକାଲରୁ ଛାଡ଼ ପାଇଲେ ପୀଡ଼ିତା । ପୁଲିସ ତାଙ୍କ ବୟାନ ରେକର୍ଡ଼ କଲା ପରେ ଶିଶୁ ମଙ୍ଗଳ କମିଟି ପରାମର୍ଶ କ୍ରମେ ଜୟପୁର ନିକଟସ୍ଥ ଏକ ଶିଶୁ ପରିଚର୍ଯ୍ୟା କେନ୍ଦ୍ରରେ ରଖାଗଲା।
‎ ନବେମ୍ବର ୧ - ପୀଡ଼ିତା ଅସୁସ୍ଥ ଅନୁଭବ କଲେ । ତାଙ୍କୁ କୋରାପୁଟ ସହିଦ ଲକ୍ଷ୍ମଣ ନାୟକ ମେଡିକାଲ କଲେଜରେ ଭର୍ତ୍ତି କରାଗଲା ।
‎ ନବେମ୍ବର ୩ - ସୁସ୍ଥହୋଇ ଶିଶୁ ପରିଚର୍ଯ୍ୟା କେନ୍ଦ୍ରକୁ ଫେରିଲେ ପୀଡ଼ିତା ।
‎ ନବେମ୍ବର ୫ - ପୀଡ଼ିତାଙ୍କୁ କାଉନସେଲିଂ କଲେ ଏକ ସ୍ୱତନ୍ତ୍ର ଦଳ ।
‎ନବେମ୍ବର ୭ - ପୀଡ଼ିତାଙ୍କୁ ଗଣବଳାତ୍କାର ହୋଇନାହିଁ ବୋଲି ପୁଲିସ ଏସପି, ଏନଆରପିସି ଏଡିଜି ଓ ଓଏଚଆରସିଙ୍କ ଘୋଷଣା ।[୨୦] ଆତ୍ମହତ୍ୟା ଧମକ ଦେଲେ ପୀଡ଼ିତା ପରିବାର ।
‎ ନବେମ୍ବର ୧୦ - କୋରାପୁଟରେ ପହଞ୍ଚି ଘଟଣାର ତଦନ୍ତ ଆରମ୍ଭକଲା ଅପରାଧ ଶାଖା । ପୀଡ଼ିତାଙ୍କୁ ୫୦,୦୦୦ ଟଙ୍କାର ସହାୟତା ରାଶି ଦେବାକୁ ଓଏଚଆରସିଙ୍କ ନିର୍ଦ୍ଦେଶ ।
‎ ନବେମ୍ବର ୧୮ - ସ୍ୱଧାର ଗୃହରୁ ପୀଡ଼ିତାଙ୍କୁ ଅସୁସ୍ଥ ଅବସ୍ଥାରେ କୋରାପୁଟ ସହିଦ ଲକ୍ଷ୍ମଣ ନାୟକ ମେଡିକାଲ କଲେଜରେ ଭର୍ତ୍ତି କରାଗଲା ।
‎ ନବେମ୍ବର ୧୯ - ଅଧିକ ଚିକିତ୍ସା ପାଇଁ କଟକ ଏସସିବି ମେଡିକାଲ କଲେଜକୁ ପଠାଗଲା।
‎ ନବେମ୍ବର ୨୭ - ଏସସିବି ମେଡିକାଲରୁ ବାହାରିଲେ ପୀଡ଼ିତା ।
‎ ନବେମ୍ବର ୨୮ - ଚିକିତ୍ସିତ ଫେରିବା ପରେ ଶିଶୁ ମଙ୍ଗଳ କମିଟି ନିକଟରେ ହାଜର । କମିଟିଙ୍କ ନିଷ୍ପତ୍ତି ଅନୁଯାୟୀ ପୀଡ଼ିତାଙ୍କୁ ପରିବାର ଲୋକଙ୍କ ଜିମାରେ ଦିଆଗଲା । ସନ୍ଧ୍ୟା ସମୟରେ ଘରକୁ ଫେରିଲେ ପୀଡ଼ିତା ।
‎ ଡିସେମ୍ବର ୧୫ - ମାମଲାକୁ ବନ୍ଦ ଘୋଷଣାକଲେ ଓଏଚଆରସି ।
↑ "କୁନ୍ଦୁଲି ଗଣଦୁଷ୍କର୍ମ ପୀଡ଼ିତାଙ୍କ ଆତ୍ମହତ୍ୟା". Sambad. Sambad. ସମ୍ବାଦ. 22 January 2018. Retrieved 7 August 2018.
ସମ୍ପାଦନା (Edit)
ଏ ପୃଷ୍ଠାଟି ୧୫ ଡିସେମ୍ବର ୨୦୧୮ ଦିନ ୧୯ଃ୧୩ ବେଳେ ବଦଳାଯାଇଥିଲା ।
ଏହି ଲେଖା କ୍ରିଏଟିଭ କମନ୍ସ ଆଟ୍ରିବୁସନ/ସେଆର ଏଲାଇକ ଲାଇସେନ୍ସରେ ରଖାଯାଇଛି; ଆହୁରି କିଛି ନୀତି ମଧ୍ୟ ଥାଇପାରେ । ଅଧିକ ଜାଣିବା ପାଇଁ ବ୍ୟବହାର କରିବାର ନିୟମ ସବୁ ଦେଖନ୍ତୁ ।
